BCCI चाहता है अहमदाबाद में हो मुकाबला, पाकिस्तान राजी नहीं
ODI World Cup Qualifiers 2023 Teams - South Africa Become Last Team To Qualify For Men’s ODI World Cup. भारत में खेले जाने वाले वनडे वर्ल्ड 2023 के लिए साउथ अफ्रीका क्वालीफाई करने वाली आठवीं टीम बन गई है। चार साल तक चले ICC सुपर लीग (जुलाई 2020- मई 2023) के पॉइंट टेबल में आठवें स्थान पर रहकर
वन डे वर्ल्ड कप के दौरान भारत और पाकिस्तान का मैच 15 अक्टूबर को हो सकता है। ICC ने वर्ल्ड कप का ऑफिशियल शेड्यूल अभी जारी नहीं किया है। इस वर्ल्ड कप की मेजबानी भारत को मिली है। टूर्नामेंट 5 अक्टूबर से 19 नवंबर के बीच खेला जाएगा।
क्रिकेट वेबसाइट क्रिक बज की रिपोर्ट के मुताबिक भारत-पाकिस्तान का मुकाबला 15 अक्टूबर को हो सकता है। हालांकि इसके वेन्यू पर दोनों देशों के क्रिकेट बोर्ड के बीच सहमति नहीं बनी है। BCCI और ICC की इच्छा है कि यह मैच अहमदाबाद में हो, लेकिन PCB इसके लिए राजी नहीं है।
पहला मुकाबला इंग्लैंड-न्यूजीलैंड के बीच, इंडिया का पहला मैच ऑस्ट्रेलिया से
रिपोर्ट के मुताबिक, वर्ल्ड कप का पहला मुकाबला इंग्लैंड और न्यूजीलैंड के बीच अहमदाबाद के नरेंद्र मोदी स्टेडियम में खेला जा सकता है। इंग्लैंड पिछले वर्ल्ड कप का विनर था और न्यूजीलैंड उप-विजेता।
भारत अपना पहला मुकाबला चेन्नई में ऑस्ट्रेलिया के खिलाफ खेल सकता है। अभी इसकी तारीख नहीं आई है। पाकिस्तान के खिलाफ मैच 15 अक्टूबर यानी रविवार को हो सकता है। इस दिन पाकिस्तानी टीम के कप्तान बाबर आजम का जन्मदिन भी है। खिताबी मुकाबला 19 नवंबर को खेला जाएगा।
वर्ल्ड कप के लिए भारत में 12 स्टेडियम शॉर्ट लिस्ट किए गए
बता दें कि वर्ल्ड कप 5 अक्टूबर से शुरू हो सकता है और इसके लिए 12 वेन्यू शॉर्ट लिस्ट किए गए हैं। इनमें चेन्नई और कोलकाता भी शामिल हैं। बाकी 10 वेन्यू अहमदाबाद, लखनऊ, मुंबई, राजकोट, बेंगलुरु, दिल्ली, इंदौर, गुवाहाटी, हैदराबाद और धर्मशाला हैं।
एशिया कप UAE में शिफ्ट करने को तैयार पाकिस्तान:ACC नहीं माना तो टूर्नामेंट से हट सकती PAK टीम
पाकिस्तान ने एशिया क्रिकेट काउंसिल (ACC) को एशिया कप के लिए नया प्रपोजल भेजा है। पाकिस्तान क्रिकेट बोर्ड (PCB) चीफ नजम सेठी ने कहा कि अगर ACC मेंबर्स भारत के मैच दूसरे देशों में कराने पर राजी नहीं हैं तो हम अपनी मेजबानी में UAE में टूर्नामेंट करा सकते हैं। यानी पाकिस्तान एशिया कप से बाहर हो सकता है। पूरी खबर पढ़ने के लिए क्लिक करें...
साउथ अफ्रीका क्वालीफाई करने वाली आठवीं टीम बनी
भारत में खेले जाने वाले वनडे वर्ल्ड कप 2023 के लिए साउथ अफ्रीका क्वालीफाई करने वाली आठवीं टीम बन गई है। चार साल तक चले ICC सुपर लीग (जुलाई 2020- मई 2023) के पॉइंट टेबल में आठवें स्थान पर रहकर अफ्रीकी टीम ने वर्ल्ड कप के लिए डायरेक्ट क्वालिफाई कर लिया है।
सुपर लीग में 13 टीमों के बीच मुकाबला चला, 8 क्वालीफाई हुईं
2020 से मई 2023 के बीच सुपर लीग में 13 देशों भारत, पाकिस्तान, न्यूजीलैंड, बांग्लादेश, इंग्लैंड, ऑस्ट्रेलिया, श्रीलंका, अफगानिस्तान, आयरलैंड, जिम्बाब्वे, नीदरलैंड, साउथ अफ्रीका, वेस्टइंडीज ने मैच खेले। इनमें से वर्ल्ड कप के लिए 8 टीमें क्वालीफाई हुई हैं।
